Cum menții interesul angajaților în firma ta? Top 3 sfaturi pentru a clădi o echipă pe termen lung
- Maria Dima
- 17 mai 2024, 13:30
Ca angajator, este extrem de important să sesizezi importanța echipei tale pentru succesul companiei. Acest lucru presupune observarea potențialului în oameni și investiția în trainingul lor pentru a-i pregăti în meseria pe care urmează să o execute. Până aici totul este clar, dar ajungi să te întrebi cum păstrezi un om valoros în compania ta cât mai mult timp? Aceasta este o întrebare cu care se confruntă multe firme mari, dar adevărul e că soluția nu este doar una, ci este o combinație a trei ramuri mici. În articolul de azi o să-ți dezvăluim care sunt acestea.
Iată 3 pași pentru clădirea unei echipe care să rămână loială un timp îndelungat:
1. Îi faci să simtă că sunt valoroși pentru echipa ta
Unul dintre cele mai importante aspecte ale menținerii angajaților interesați și motivați este să le arăți că sunt apreciați și valorizați pentru contribuția lor la succesul companiei. Oamenii își doresc să fie recunoscuți pentru munca lor și să știe că ceea ce fac are un impact pozitiv asupra dezvoltării companiei tale. Este esențial să să îi apreciezi și să recunoști periodic realizările lor pentru a le oferi sentimentul de apartenență la un grup social. Recunoaște-le rezultatele în fața întregii echipe, iar ei își vor da constant silința să se dedice în continuare. Așadar, încurajează o cultură a aprecierii și oferă mereu feedback constructiv și pozitiv pentru a evidenția contribuțiile valoroase ale fiecărui membru din compania ta.
2. Le oferi beneficii extrasalariale
Pe lângă salariu, beneficiile extrasalariale pot juca un rol semnificativ în satisfacția și motivația angajaților. Printre cele mai atractive beneficii se numără asigurările de sănătate și programe de wellness, însă mulți prețuiesc flexibilitatea programului sau posibilitatea de a-și lua mai multe zile libere. Pentru a satisface nevoile personale ale fiecăruia, alege platforma MyBenefits prin care fiecare își poate selecta propriile beneficii. Astfel, întreaga comunicare va fi mult mai simplă, iar angajații vor fi mult mai fericiți cu această alegere.
3. Le oferi posibilitatea de avansare
Un alt aspect crucial în menținerea interesului angajaților în compania ta este oferirea de oportunități clare de avansare și dezvoltare profesională. Orice om are nevoie să știe că odată cu munca și dedicarea, va avea parte de avansare în funcție și o carieră prosperă. Implementează programe de formare și dezvoltare prin care să promovezi oportunitățile interne și prin care să discuți despre criteriile și procesele de promovare. Astfel, le vei oferi șansa de a-și îmbunătăți abilitățile și performanța, dar îi vei face să rămână implicați și loiali pe termen lung.
Acestea fiind spuse, dacă vrei să ai succes în afacerea ta, este esențial să știi cum să-ți clădești o echipă loială pe care să te poți baza pe termen lung. Începe prin a-i face să se simtă valoroși pentru munca depusă, apoi oferă-le beneficii extrasalariale și posibilitatea de avansare. Astfel, îți vei câștiga încrederea față de ei, iar ei te vor aprecia la rândul lor.